b'\n_START_ARTICLE_\nVoljenom gradu\n_START_SECTION_\nKoncert\n_START_PARAGRAPH_\nPrljavci so maja 1988 izdali album Zaustavite Zemlju. Album je vseboval eno izmed najve\xc4\x8djih hitov skupine,\xc2\xa0\xc2\xbbMojoj majci\xc2\xab\xc2\xa0(poimenovana tudi\xc2\xa0\xc2\xbbRu\xc5\xbeo Hrvatska\xc2\xab), ki jo je Jasenko Houra napisal v spomin svoji pokojni materi, skladba pa je zaradi verza\xc2\xa0\xc2\xbbzadnja ru\xc5\xbea Hrvatska\xc2\xab\xc2\xa0dobila nacionalni pomen. Veliko ljudi je skladbo razumelo kot posvetilo Savki Dab\xc4\x8devi\xc4\x87-Ku\xc4\x8dar, ki je bila ena izmed vodji Hrva\xc5\xa1ke pomladi leta 1971 in se je konec 80. let ponovno politi\xc4\x8dno aktivirala. Po izdaji albuma je skupina od\xc5\xa1la na promocijsko turnejo, ki je potekala po ZDA, Kanadi, \xc5\xa0vici, Nem\xc4\x8diji, Avstraliji, Avstriji, \xc5\xa0vedski in \xc5\xa1e nekaterih drugih evropskih mestih. Prljavci so dan pred koncertom iz Dalmacije pri\xc5\xa1li v Zagreb. Na trgu se je po nekaterih ocenah zbralo med 250.000 in 300.000 ljudi, po nekaterih ocenah pa celo do pol milijona ljudi. Koncert je bil do takrat najve\xc4\x8dje hrva\xc5\xa1ko zborovanje v zgodovini.\xc2\xa0\xc2\xbbNastala je tak\xc5\xa1na gne\xc4\x8da, da nisi mogel ne levo ne desno. Ograje, strehe, Baka\xc4\x8deva, Pra\xc5\xa1ka, vsa okna, vse strehe, vse je bilo polno ljudi\xc2\xab, se je koncerta spomnil pevec skupine, Mladen Bodalec, ki je na koncert pri\xc5\xa1el s tramvajem. Policija si ni mislila, da bo potrebno toliko policistov. Njihovo \xc5\xa1tevilo je vseskozi pove\xc4\x8devala in v trenutku, ko je mno\xc5\xbeica ljudi blokirala trg, hotela odpovedati koncert. Dvajset minut pred koncertom so tako pri\xc5\xa1li policisti z namenom, da bi izklju\xc4\x8dili elektriko, vendar se skozi gne\xc4\x8do niso mogli prebiti. Nek in\xc5\xa1pektor je zato Houri dejal, naj pove ljudem, da koncert odpade, Houra pa mu je na to odgovoril:\xc2\xa0\xc2\xbbRecite im vi!\xc2\xab._NEWLINE_\xc2\xa0\xc2\xbbBili smo popolnoma trdi. Veljal je dogovor, da publika ne ploska. Tudi Bodalec ni skakal po odru, ker je bilo v publiki preve\xc4\x8d ljudi in da ne bi za\xc4\x8deli skakati \xc5\xa1e oni\xc2\xab, je o koncertu dejal bobnar skupine, Tihomir File\xc5\xa1. Kot da bi vedel kaj se bo zgodilo, je Houra med izvajanjem skladbe\xc2\xa0\xc2\xbbHeroj ulice\xc2\xab\xc2\xa0publiki dejal:\xc2\xa0\xc2\xbbSamo, da vam povem, naj vas in nas v teh te\xc5\xbekih \xc4\x8dasih varuje Bog.\xc2\xab\xc2\xa0Po mnenju nekaterih naj bi bil ta koncert eden izmed znanilcev konca Jugoslavije in Domovinske vojne._NEWLINE_\xc2\xa0\xc2\xbbVem samo, da so ta koncert odigrali Filko [Tihomir File\xc5\xa1], Nino in Keks [Damir Lipo\xc5\xa1ek]. Z Mladenom sva bila seveda z njimi, ampak sva bila osredoto\xc4\x8dena na dogajanje pred nami, ker ni bilo popolne varnosti. Vsake toliko sem gledal Katedralo in upal, da se kaj ne zgodi. /.../ Iz prvih vrst so neprestano nosili ljudi, ki so padli v nezavest\xc2\xab, je o koncertu dejal Houra. Na tem koncertu je bila prvi\xc4\x8d v \xc5\xbeivo izvedena skladba\xc2\xa0\xc2\xbbMojoj majci\xc2\xab, ki je postala ena izmed najve\xc4\x8djih uspe\xc5\xa1nic skupine. \xc5\xa0tevilni ljudje so brez strahu mahali s hrva\xc5\xa1kimi zastavami. Koncert, mo\xc4\x8dno nabit s \xc4\x8dustvi, se je korektno kon\xc4\x8dal, brez po\xc5\xa1kodb in z minimalno \xc5\xa1kodo.\xc2\xa0\xc2\xbbUni\xc4\x8dena je bila ena veriga na Mandu\xc5\xa1evcu in ena svetilka. To ni ni\xc4\x8d. Ljudje bolj razbijajo na obi\xc4\x8dajni svatbi\xc2\xab, je o \xc5\xa1kodi dejal Houra.\n_START_SECTION_\nPo koncertu\n_START_PARAGRAPH_\nPo koncertu se publika ni mogla naveli\xc4\x8dati Prljavcev. Vsak koncert, ki ga je skupina kjerkoli izvedla je bil razprodan. V tistih dneh so \xc4\x8dlani skupine delali v norem tempu. Samo julija 1990 so v 31 dneh odigrali 28 koncertov. Leta 1990 je skupina izdala naslednji album Devedeseta, nato pa so si \xc4\x8dlani skupine vzeli nekaj let premora. Leta 1993 je potem iz\xc5\xa1el album Lupi petama,.....'